Gréng Strooss Äifel-Ardennen

D'Gréng Strooss Äifel-Ardennen (och nach Gréng Strooss Ardennen-Äifel) ass eng ca. 500 km laang touristesch Streck, déi d'Äifel mat den Ardenne verbënnt. Se féiert vun Däitschland duerch Lëtzebuerg an d'Belsch bis a Frankräich. D'Streck ass haaptsächlech iwwer roueg Niewestroossen ugeluecht.

 Geschicht 
D'Europäesch Vereenegung fir d'Äifel an d'Ardennen ( Europäische Vereinigung für Eifel und Ardennen, EVEA) ass eng Asbl déi sech zanter den 1950er Jore fir d'Promotioun vum Äifel-Ardennen-Raum absënns an de Beräicher Wirtschaft an Tourismus, Kultur, Natur - a Landschaftsschutz gradewéi fir Sport- a Jugendrencontren asetzt. Am Kader vun engem Projet fir d'Schafen an d'Stäerke vun engem europäesche Bewosstsinn huet d'EVEA Ufank vun den 1960er Joren d'Gréng Strooss Äifel-Ardennen an d'Liewe geruff. Zil heivu war fir déi kulturell Attraktiounen, d'gemeinsam Natur, den Tourismus an d'Frëndschaft iwwer d'Grenzen ewech kennen ze léieren an ze fërderen.

Dës Strooss, déi sengerzäit zesumme mat de jeeweilege kommunalen a regionale Verwaltunge finanzéiert a realiséiert gouf, féiert op enger Längt vu ronn 500 km vu Sinzig op Rethel. Jorelaang war se en ideaalt Instrument vun enger kollektiver Identitéit am Äifel-Ardennen-Raum.

Well d'Gréng Strooss an de leschte Joer awer ëmmer méi u Bedeitung verluer huet, virun allem well nach kaum Reklamm fir se gemaacht gëtt an och well eng Rëtsch Schëlter laanscht d'Strooss net méi ersat goufen, huet d'EVEA sech virgeholl der Grénger Strooss eng nei Bedeitung ze ginn, fir datt hir Bedeitung méi geschat gëtt an et doduerch zu enger besserer Zesummenaarbecht an Entwécklung an der Regioun kënntInfo Grüne Straße op evea.de, fir d'lescht gekuckt den 3. September 2019.

 Verlaf 


Sinzig - Ahrweiler - Kempenich - Müllenbach - Kelberg - Daun - Schalkenmehren - Manderscheid - Oberkail - Kyllburg - Béibreg - Sinspelt - Ruet op der Our (ca. 200 km).


Veianen - (Dikrech) - (Houschent) - Housen - Klierf - Wolz - Esch-Sauer - Ueschdref - Roumecht (ca. 95 km).


Maartel - Habay-la-Neuve - Bellefontaine - Villers-devant-Orval - Florenville - Herbeumont - Auby-sur-Semois - Cugnon - Mortehan - Bouillon (ca. 115 km).


Bazeilles - Sedan - La Chesne - Attigny - Rethel (ca. 90 km).

 Literatur 

 Segschneider, Wolfgang, & Pechtold, Wolfgang. (1976). Eifel und Ardennen. Bad Neuenahr: Ahrtal-Verlag. (Band 1 . Entlang der grünen Strasse, Band 2 . Eifel und Ardennen)

 Um Spaweck 

 Websäit vun der EVEA
Groupement Européen des Ardennes et de l'Eifel (GEAE) op der Websäit vu granderegion.net
Iwwersiichtsplang vun der Streck op der Websäit vun der EVEA

Kategorie:Tourismus zu Lëtzebuerg
Kategorie:Tourismus a Frankräich
Kategorie:Tourismus an Däitschland
Kategorie:Tourismus an der Belsch